

REPUBLIKA HRVATSKA

OSJEČKO-BARANJSKA ŽUPANIJA

OPĆINA ČEPIN

Povjerenstvo za provedbu oglasa za prijam

službenika/ice u službu na određeno vrijeme u

Upravni odjel za gospodarstvo i komunalno-stambenu djelatnost

KLASA: 112-03/17-01/2

URBROJ: 2158/05-17-9

Čepin, 03. listopada 2017.

Temeljem članaka 20.–22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08. i 61/11.), u svezi oglasa za prijam službenika/ice u službu na određeno vrijeme u Upravni odjel za gospodarstvo i komunalno-stambenu djelatnost, na radno mjesto Viši stručni suradnik za komunalnu naknadu, doprinos i razvoj gospodarstva, 1 izvršitelj/ica, na određeno vrijeme od 6 mjeseci uz mogućnost produženja za još 6 mjeseci radi obavljanja privremenih poslova (rad na projektu: Pretvaranje kulturnog naslijeđa „Šokaca“ u turističku atrakciju – ŠOKCI koji je sufinanciran sredstvima Europske unije u okviru prekograničnog Interreg V-A Hungary-Croatia Co-operation Programme 2014-2020 - Voditelj projekta i PR stručnjak projekta), uz obvezni probni rad u trajanju od dva mjeseca (objavljen na oglasnoj ploči Hrvatskog zavoda za zapošljavanje, Regionalni ured Osijek, na Internet stranici [www.burzarada.hzz.hr](http://www.burzarada.hzz.hr), te na službenim stranicama Općine Čepin [www.opcina@cepin.hr](http://www.opcina@cepin.hr) i oglasnoj ploči Općine Čepin, K. Zvonimira 105, Čepin, dana 20. rujna 2017. godine), Povjerenstvo za provedbu oglasa za prijam službenika/ice u službu na određeno vrijeme u Upravni odjel za gospodarstvo i komunalno-stambenu djelatnost, objavljuje

**POZIV**

**na prethodnu provjeru znanja i sposobnosti kandidata**

**1.** Povjerenstvo za provedbu oglasa za prijam službenika/ice u službu na određeno vrijeme u Upravni odjel za gospodarstvo i komunalno-stambenu djelatnost, na radno mjesto Viši stručni suradnik za komunalnu naknadu, doprinos i razvoj gospodarstva, 1 izvršitelj/ica, na određeno vrijeme od 6 mjeseci uz mogućnost produženja za još 6 mjeseci radi obavljanja privremenih poslova (rad na projektu: Pretvaranje kulturnog naslijeđa „Šokaca“ u turističku atrakciju – ŠOKCI koji je sufinanciran sredstvima Europske unije u okviru prekograničnog Interreg V-A Hungary-Croatia Co-operation Programme 2014-2020 - Voditelj projekta i PR stručnjak projekta), uz obvezni probni rad u trajanju od dva mjeseca, utvrdilo je da pisanom testiranju (pismena provjera znanja) i provjeri sposobnosti (rad na računalu) mogu pristupiti sljedeći kandidati koji su podnijeli pravodobnu i potpunu prijavu, te koji ispunjavaju formalne uvjete propisane oglasom (prema abecednom redu prezimena), i to:

1. Zrinka Josipović
2. Martina Kadić
3. Lara Liović
4. Jelena Opačak
5. Julijana Zrakić

**2.** Kandidati iz točke 1. pozivaju se na prethodnu provjeru znanja i sposobnosti putem pisanog testiranja (pismena provjera znanja) i provjere sposobnosti (rad na računalu) koje će se, nakon provjere identiteta kandidata i uvodnih napomena, održati dana **09. listopada** **2017. godine (ponedjeljak) s početkom u 9,00 sati,** u prostorijama općinske vijećnice Općine Čepin, Kralja Zvonimira 105, Čepin.

**3.** Na testiranje je potrebno ponijeti osobnu iskaznicu ili putovnicu, kao i kemijsku olovku.

Ukoliko koji kandidat na može dokazati identitet ne može pristupiti prethodnoj provjeri.

Ne postoji mogućnost naknadnog pisanog testiranja, bez obzira na razloge koje kandidate eventualno priječe da testiranju pristupe u naznačeno vrijeme.

Smatra se da je kandidat koji se navedenog dana ne odazove pozivu do 9,00 sati, bez obzira na razloge, povukao prijavu na natječaj.

Pisano testiranje traje maksimalno 60 minuta.

Ostale informacije vezane uz pisano testiranje kao i pravni izvori iz kojih se provodi testiranje, navedeni su u Uputama i obavijestima kandidatima koji su prethodno objavljeni na web-stranici Općine Čepin ([www.cepin.hr](http://www.cepin.hr)) i oglasnoj ploči Općine Čepin, Kralja Zvonimira 105, Čepin.

Nakon pismene provjere znanja kandidati će pristupiti provjeri sposobnosti (rad na računalu) u daljnjem trajanju od maksimalno 30 minuta.

Postupak poznavanja rada na računalu provodi se iz sljedećih područja: internet, Microsoft Office – Word i Microsoft Office – Excel.

Za svaki dio provjere znanja i sposobnosti dodjeljuje se od 1 do 10 bodova. Smatra se da su kandidati položili ako su za svaki dio provjere znanja (pismena provjera znanja) i sposobnosti (rad na računalu) dobili najmanje 5 bodova.

Intervju se provodi samo s kandidatima koji ostvare najmanje 50% bodova iz svakog dijela provjere znanja i sposobnosti na provedenom testiranju, odnosno najmanje 5 bodova.

Rezultati prethodne provjere znanja i sposobnosti kandidata, kao i imena i prezimena kandidata koji mogu pristupiti intervjuu, te raspored održavanja intervjua bit će objavljeni dana **09. listopada 2017. godine (ponedjeljak) u 11,00 sati** na web-stranici Općine Čepin ([www.cepin.hr](http://www.cepin.hr)) i oglasnoj ploči Općine Čepin, Kralja Zvonimira 105, Čepin.

**4.** Na samom usmenom testiranju (intervjuu), Povjerenstvo će u razgovoru s kandidatima utvrditi interese, profesionalne ciljeve i motivaciju kandidata za rad u jedinici lokalne samouprave.

Intervju će se provesti dana **09. listopada 2017. godine (ponedjeljak),** **s početkom u 11,15 sati**.

Nakon provedenog testiranja i intervjua Povjerenstvo utvrđuje rang-listu prema ukupnom rezultatu ostvarenom na testiranju i tijekom intervjua.

**5.** Ovaj Poziv objavljuje se na službenoj stranici Općine Čepin ([www.cepin](http://www.cepin).hr) i oglasnoj ploči Općine Čepin.

POVJERENSTVO ZA PROVEDBU NATJEČAJA

1. Mateja Kalajžić, predsjednica
2. Krešimir Crnković, član
3. Maja Čepo, član